Stropers vas wat bewaarder wou omkoop | Nuus24
Johannesburg – Twee mans is in hegtenis geneem nadat hulle ‘n wildbewaarder in die Krugerwildtuin probeer oorreed het om ‘n renoster dood te skiet en te onthoring, het die polisie in Limpopo gesê.“Volgens inligting het die twee mans – 39 en 35 – ‘n wildbewaarder genader het hom gevra om die dier te skiet en te onthoring omdat dit ‘makliker’ vir hom sou wees,” het kol. Ronel Otto in ‘n verklaring gesê.“Die bewaarder het ingestem, maar vir hulle gesê hulle moet ‘n vuurwapen vir hom bring, aangesien hy nie die dier met sy eie vuurwapen kon skiet nie.”Daarna het die bewaarder die polisie gekontak. Die mans het toe by Plange naby Malamulele met die bewaarder vergader. Otto sê die polisie het die 39-jarige man in hegtenis geneem en beslag gelê op ‘n motor en ‘n jaggeweer. Die 35-jarige man het na ‘n vrou se huis gehardloop, waarna hy deur gemeenskapslede aangerand is toe sy hulle in kennis gestel het. Hy is in ‘n ernstige, maar stabiele toestand in die hospitaal. Volgens die polisiewoordvoerder sal die 39-jarige man binnekort in die Malamulele-landdroshof verskyn.Die ander verdagte sal in die hof verskyn sodra hy aangesterk het.Volg Nuus24 op Twitter - SAPA